open-index/open-wikipedia-markdown huggingface dataset:
Kaiser Wilhelm

**Kaiser Wilhelm** tarkoittaa seuraavia:

## Saksan keisarit
* Vilhelm I (1797–1888), Preussin kuningas ja Saksan keisari
* Vilhelm II (1859–1941), Preussin kuningas ja Saksan keisari

## Alukset
* Kaiser Wilhelm (alus, 1871), Salonschiff Bodenseellä
* Kaiser Wilhelm (alus, 1887), Sächsisch-Böhmischen Dampfschiffahrts-Gesellschaftin alus
* Kaiser Wilhelm (alus, 1900), Elbellä liikennöinyt siipirataslaiva
* SS Kaiser Wilhelm der Grosse, Norddeutscher Lloydin omistama Atlantin linjalaiva (1897)
* SMS Kaiser Wilhelm der Große, Keisarillisen laivaston linjalaiva
* Kaiser Wilhelm II (alus, 1889), Saksan postilaiva
* SMS Kaiser Wilhelm II, Keisarillisen laivaston linjalaiva
* Kaiser Wilhelm II (alus, 1903), matkustajalaiva, myöhemmin *Agamemnon*

## Muut
* Kaiser-Wilhelm-Universität, Strasbourgin yliopisto
* Kaiser Wilhelm Gesellschaft ja sen hallinnoima Kaiser Wilhelm -instituutti on vuonna 1948 yhdistetty Max Planck -instituuttiin
* Kaiser-Wilhelm-Kanal, Kielin kanava
* Kaiser-Wilhelm-Gedächtniskirche, Keisari Vilhelmin muistokirkko
* Kaiser Wilhelm Geschutz, Pariisin tulitukseen ensimmäisessä maailmansodassa käytetty tykki
* Kaiser-Wilhelm-Nationaldenkmal, muistomerkki Berliinissä
Zeena Schreck

**Zeena Schreck** (o.s. *LaVey*; s. 19. marraskuuta 1963) on yhdysvaltalainen uskonnollinen vaikuttaja, kokeellisen musiikin esittäjä ja kuvataiteilija. 

Schreck on tantrisen buddhalaisuuden harjoittaja. Schreck toimi vuosina 1988–1993 Radio Werewolf -yhtyeessä. Ensimmäisen sooloalbuminsa hän julkaisi vuonna 2020.

## Elämä ja toiminta

Zeena Schreck on Saatanan kirkon perustajan Anton LaVeyn nuorempi tytär. Hänen äitinsä on Diane Hegarty. Zeena nousi julkisuuteen 3-vuotiaana, jolloin hänelle suoritettiin ensimmäinen satanistinen kaste. Saatanan kirkon toiminta oli vähentynyt 1980-luvulla, jolloin kristilliset fundamentalistit syyttelivät sitä muun muassa lasten sieppauksista saatananpalvontapaniikin yhteydessä. Tässä vaiheessa Zeena Schreck astui Saatanan kirkon virallisen puhujan asemaan ylipapittarena. Tämä toikin Saatanan kirkolle uusia jäseniä. Schreck esiintyi puheohjelmissa Saatanan kirkon edustajana ja antoi haastatteluja liikkeen puolesta.

Schreck erosi puhujan ja ylipapittaren tehtävistä vuonna 1990. Samalla hän lähti Saatanan kirkosta miehensä Nikolas Schreckin kanssa. Schreck luopui myös satanismista ja puhui julkisesti isänsä toimintaa vastaan. Schreck on pitänyt Saatanan kirkon alkuvaiheita hyvin samankaltaisina kuin tapaa, jolla skientologia perustettiin. Hänen mukaansa LaVey kehitti satanismista postmodernin aatesuuntauksen, joka oli hänen oman ”egonsa ilmentymä”. Schreck on kuvaillut kielteisesti isäänsä ja saamaansa kasvatusta.

Schreck asettui Berliiniin Saksaan. Erottuaan Saatanan kirkosta hän liittyi Setin Temppeliin, mutta pettyi myös siihen. Vuonna 2002 hän perusti miehensä kanssa Sethian Liberation Movementin, joka harjoittaa magiaa ja Seth-jumalaan liittyviä harjoituksia. Lisäksi Schreck ryhtyi harjoittamaan tantrista buddhalaisuutta. Hän on kertonut aina tunteneensa viehtymystä magiaan.

Schreck toimi vuosina 1988–1993 kokeellisen musiikin Radio Werewolf -yhtyeessä Nikolas Schreckin kanssa. Hän julkaisi vuonna 2020 ensimmäisen sooloalbuminsa. Vuoden 2015 NY Art Book Fairissa julkaistiin kokoomateos Zeenan valokuvista, muusta kuvataiteesta ja kirjoituksista. Schreck synnytti pojan 14-vuotiaana.

## Lähteet

## Aiheesta muualla
* Kotisivut. 
*
Galleria Tärinä

**Galleria Tärinä** on vuonna 2010 perustettu taidegalleria, joka sijaitsee Riihimäen keskustassa uusissa tiloissa 2025 elokuusta lähtien. Aiemmin se sijaitsi Riihimäellä Riihimäen Matkakeskuksessa (Liikerata). Aluksi Gallerian koko oli vain 40 neliötä. Vuonna 2012 Galleria Tärinä siirtyi Riihimäen Matkakeskuksen uudempaan Liikeradan osaan ja koko laajeni 500 neliön galleriatilaksi, mutta tilat eivät olleet enää vakituiset.   

Gallerian tavoitteena on rikastuttaa Riihimäen kulttuuria esittelemällä paikallisen yhdistyksen harraste- ja ammattitaiteilijoiden, sekä yhdistyksen ulkopuolisten näyttelynpitäjien taideteoksia. 

Galleria Tärinää ylläpitää Riihimäen Kuvataiteilijat ry. Galleria on avoinna vuoden ympäri ja näyttelyt vaihtuvat noin kolmen viikon välein.  

## Riihimäen kauppalan pienoismalli Tärinällä
Galleriassa sijaitsee myös Riihimäki-Seuran ikuistama vuoden 1939 Riihimäen kauppalan pienoismalli. Se on erityisen merkittävä Riihimäelle, sillä pienoismallissa näkyy Riihimäki entisellään ennen vuoden 1939 alkanutta tuhoisaa talvisotaa. 

Kahdeksasta palasesta koostuvaa pienoismallia rakennettiin kaikkiaan 15 vuotta. Riihimäki-Seura lahjoitti pienoismallin Riihimäen kaupungille vuonna 2004, jonka jälkeen se sijoitettiin Riihimäen kaupunginkirjastolle. Vuonna 2021 kaupunki sijoitti pienoismallin Galleria Tärinälle vuokralle, koska kirjaston uudistusten ja remontoinnin jälkeen, sille ei löytynyt enää sopivaa paikkaa kirjastolta. 

## Lähteet
* Gallerian Facebook-sivut
* Gallerian Instagram-sivut

### Viitteet
Jaana Kavonius

**Jaana Helena Kavonius** (aiemmin *Pedersen*, o.s. *Uotila;* s. 10. syyskuuta 1966) on suomalainen kansalaisaktivisti. Hänestä tuli Totuuspuolueen puheenjohtaja sen puoluerekisteriin hyväksymisen yhteydessä vuonna 2023. Kavonius oli aiemmin tullut tunnetuksi osallistumisestaan erilaisiin mielenosoituksiin *[[Tähtien sota]]* -elokuvien prinsessa Leiaksi pukeutuneena ja valomiekkaa kantaen. Hän on usein nostanut kanteita erilaisia toimijoita vastaan. Kavoniuksen aktiivisuus oikeusasioissa oli niin suurta, että *[[Helsingin Sanomat|Helsingin Sanomien]]* mukaan Länsi-Uudenmaan käräjäoikeuden istuntopaikka Lohjalla oli ”halvaantua” kanteita käsiteltäessä. 

Kavonius on sanojensa mukaan vuosikymmenten ajan paljastanut yksityisten ja julkisten toimijoiden tekemiä rikoksia ja väärinkäytöksiä.

## Poliittinen toiminta
Helmikuussa 2022 Kavonius oli puhujana Helsingin Convoy-mielenosoituksessa. Hän julkaisi kesäkuussa 2022 turvallisuuspoliittisen linjansa, jonka oli nimennyt ”Paasikiven–Kavoniuksen linjaksi”. Kavonius ei pidä Totuuspuoluetta venäläismielisenä vaan rauhan asialla olevana. Hänen mukaansa Suomi on toiminut tuomittavasti Ukrainan sodan yhteydessä. Hän pitää suomalaisten tiedotusvälineiden uutisointia sodasta propagandana. Kavonius on ollut aktiivinen rokotevastainen vaikuttaja ja vastustanut ”virkamafiaksi” kuvailemaansa henkilöryhmää. Totuuspuolueen linjaan ovatkin kuuluneet muun muassa koronarokotusten, Naton ja tiedotusvälineiden vastustaminen sekä Venäjän turvallisuusintressien korostaminen.

Kavonius tavoitteli ehdokkuutta Suomen presidentinvaalissa 2024. Lopulta hän ei kuitenkaan ollut ehdokkaana.

## Rikosepäilyt ja -syytteet
Kavonius etsintäkuulutettiin syyskuussa 2023. Käräjäoikeudessa oli maaliskuun alussa 2024 tarkoitus käsitellä Kavoniusta vastaan nostettuja syytteitä, joista monet koskivat törkeitä rikoksia. Viranomaiset eivät kuitenkaan tavoittaneet häntä. Länsi-Uudenmaan käräjäoikeus ja Helsingin hovioikeus määräsivät hänet vangittavaksi poissaolevana. Syyttäjät vaativat Kavoniukselle viiden vuoden vankeustuomiota. Syytteet koskivat kymmeniä epäiltyjä rikoksia, jotka suurimmilta osin koostuivat törkeistä kunnianloukkauksista ja vainoamisista. Kavonius piti syytteitä aiheettomina ja poliittisina. Hän kertoi hakevansa turvapaikkaa Unkarista ja Slovakiasta. 

Syytteet liittyivät Kavoniuksen julkaisemiin ja levittämiin videoihin, joissa esitettiin kuvia ja tunnistettavia tietoja henkilöistä, joita hän piti rikollisina. Syyttäjät pitivät henkilöistä esitettyjä väitteitä valheellisina, loukkaavina ja halventavina. Kavonius katsoi olevansa oikeutettu kutsumaan ihmisiä rikollisiksi itse keräämiensä näyttöjen pohjalta, vaikka heitä ei olisi tuomittu. Kavonius oli myös uhkaillut tuomareita ampumisella ja hirttämisellä.

Kavonius on väittänyt olevansa Suomessa hengenvaarassa, koska hänen mielestään syyttäjät haluavat saattaa hänet tilanteeseen, jossa hän joutuisi murhan uhriksi. Hänet otettiin kiinni lokakuussa 2025 ja vangittiin 17. lokakuuta.

## Lähteet
Daniela Costian

**Daniela Costian** (s. 30. huhtikuuta 1965, Brăila, Romania – ) on romanialaissyntyinen uransa päättänyt australialainen kiekonheittäjä ja olympiamitalisti. Hän saavutti kiekonheiton olympiapronssia Barcelonan olympialaisista vuonna 1992. MM-kisoissa Costian voitti hopeaa vuoden 1993 MM-kisoissa Stuttgartissa, minkä lisäksi hän sijoittui viidenneksi Tokion MM-kisoissa vuonna 1991. Kansallisen mestaruuden hän saavutti kiekonheitossa kerran, vuonna 1990.

Ennätyksekseen hän heitti tuloksen 69,66 metriä vuonna 1986.

## Lähteet

–
Gunnar Grönblom

**Gunnar Grönblom** (15. maaliskuuta 1895 Turku – 7. elokuuta 1939 Tukholma) oli suomalainen toimitusjohtaja ja kilpapurjehtija.

Gunnar Grönblomin isä oli kauppaneuvos Ernst Grönblom. Hänen veljiään olivat vuorineuvos Berndt Grönblom ja kauppaneuvos Edgar Grönblom.

Grönblom pääsi ylioppilaaksi Turun reaalilyseosta 1913. Hän harjoitti teknillisiä opintoja teknillisessä korkeakoulussa Berliinin Charlottenburgissa, Technical Collegessa Glasgowissa ja Yhdysvalloissa 1913–1917. 

Grönblom oli Kone-Osakeyhtiö E. Grönblomin hallituksen jäsen ja yhtiön varatoimitusjohtaja vuodesta 1921. Kone-Osakeyhtiö E. Grönblom (vuoteen 1916 Ab Axel Christiernsson Oy) oli 1905 perustettu koneiden ja konetarpeiden agentuuri ja kauppaliike, joka toimi ensin Turussa ja vuodesta 1927 Helsingissä. Grönblom oli myös Oy Sytytin- ja Oy Ammus-nimisten yhtiöiden johtokunnan jäsen sekä Nyländska Jaktklubbenin varakommodori 1932–1939. Grönblom liittyi Nyländska Jaktklubbeniin 1921 ja hän oli seuran hallituksen jäsenenä vuodesta 1929.

Grönblom osallistui joka vuosi Ruotsissa pidettyihin Sandhamnin purjehduskilpailuihin. Tavallisesti hänellä oli mukanaan useita veneitä ja hänen kahdeksikkonsa Cheerio, ja kuutosensa Petita, saivat useita voittoja. Grönblom osallistui elokuussa 1936 Kielissä pidettyihin Berliinin olympialaisten purjehduskilpailuihin Gustaf Estlanderin vuonna 1928 suunnittelemalla Cheerio-veneellään. Grönblomin kipparoima vene sijoittui kahdeksikkojen sarjassa viidenneksi. Grönblom osallistui rahoittajana Gunnar L. Stenbäckin rakentamien kuutosveneiden Ebba-Charlotta, Barbara ja Pepita rakentamiseen. Vuonna 1940 pidettäväksi aiottuja Helsingin olympialaisia varten Grönblom rakennutti Star-veneen Cherie Turun Veneveistämöllä.

Grönblom osallistui elokuun alussa 1939 pidettyihin Sandhamnin purjehduskilpailuihin. Hän tuli sunnuntai-iltana 6. elokuuta huonovointiseksi ja hänet siirrettiin Tukholmaan sairaalaan. Hän sai kuitenkin pari halvauskohtausta ja menehtyi 44-vuotiaana 7. elokuuta 1939.

## Lähteet
Cary (Pohjois-Carolina)

**Cary** on kaupunki Raleigh-Caryn metropolialueella Pohjois-Carolinassa Yhdysvalloissa. Se sijaitsee valtaosin Waken piirikunnassa. 2020-luvun alussa Cary oli Yhdysvaltain toiseksi suurin hallinnollinen yksikkö, joka on virallisesti määritelty termillä "town". Sen asukasluku oli vuonna 2023 noin 180&nbsp;000. Caryn asukkaita kutsutaan demonyymillä Caryite.

## Maantiede ja ilmasto
Cary sijaitsee noin 13 kilometriä Raleigh’n keskustasta länteen.

Caryn ilmasto on kostean subtrooppinen. Kesät ovat kuumia ja sateisia, talvet ovat leutoja. Vuotuinen keskilämpötila oli 15,3 °C kaudella 1991–2020. Lämpimin kuukausi oli heinäkuu, 25,9 °C. Viilein oli tammikuu, 4,8 °C. Vuotuinen sademäärä oli 1&nbsp;240 millimetriä.

## Historia
Caryn juuret ovat Bradford's Ordinary -nimisessä siirtolaisyhdyskunnassa, joka perustettiin 1750. Allison Francis "Frank" Page perusti nyky-Caryn huhtikuussa 1871. Cary oli alkuaan rautatieläiskaupunki, jonka ensimmäinen pormestari oli Frank Page. Hän nimesi kaupungin ihailemansa Samuel Fenton Caryn mukaan. Page oli myös liikemies, joka suunnitteli Caryn ensimmäiset kadut ja rakennutti hotellin. Pagen suku vaikutti Caryn vaiheisiin myös myöhemmin ja Frank Pagen poika Walter Hines Page toimi suurlähettiläänä Lontoossa ensimmäisen maailmansodan aikana.

Perustamisaikanaan Caryn asukasluku oli noin 150 ja pinta-ala yhden neliömailin, eli noin 260 hehtaaria. Kasvu kiihtyi vasta 1960- ja 1970-luvuilla, jolloin Cary kehittyi uinuvasta muutaman tuhannen asukkaan kaupungista lähes 22&nbsp;000 asukkaan kaupungiksi. 1980-luvulla asukasluku kaksinkertaistui, kuten myös 1990-luvulla. Vuonna 2000 asukkaita oli noin 95&nbsp;000. Sittemmin suhteellinen kasvu on hidastunut, mutta absoluuttinen kasvu on pysynyt kutakuinkin ennallaan.

Caryn keskustassa toimii taidekeskus Cary Arts Center, jonka juuret ovat Allison Frances Pagen 1870-luvulla perustamassa Cary Academyssa.

## Talous ja liikenne

Usealla kansainvälisellä suuryrityksellä on Caryssa toimipaikka, mukaan lukien SAS Instituten pääkonttori. Caryn keskeisiä maantieliikenteen väyliä ovat Interstate 40, U.S. Route 1 ja U.S. Route 64. Lähin lentoasema on Raleigh-Durhamin kansainvälinen lentoasema, joka sijaitsee kaupungin pohjoispuolella. Caryn rautatieasema on Cary Station. Kaupungin sisäisestä julkisesta liikenteestä vastaa GoCary.

## Urheilu
Cary on naisten jalkapalloseura North Carolina Couragen kotikaupunki. Caryssa toimii niin ikään ammattilaisjalkapalloseura North Carolina FC, jonka kotikenttä on WakeMed Soccer Park.

## Lähteet

## Aiheesta muualla
*Town of Cary, Pohjois-Carolina, USA — Sunrise, Sunset, and Daylength
Armas Petäjistö

**Armas Sakari Petäjistö** (2. kesäkuuta 1899 Kemi – 20. kesäkuuta 1980) oli suomalainen yleisurheilija. Hänen päälajinsa oli kolmiloikka. Petäjistö saavutti vuoden 1922 Kalevan kisoissa pronssia tuloksella 13.79. Petäjistö edusti Porvoon Akillesta. 

## Henkilökohtaiset ennätykset

## Lähteet
Hannu Tyhtilä

**Hannu Matti Tyhtilä** (s. 21. elokuuta 1949 Nivala) on suomalainen ohjaaja ja teatterinjohtaja. Hän työskenteli ohjaajana Kouvolan Teatterissa 1975–1977 ja sitten Kajaanin kaupunginteatterissa ensin ohjaajana 1978–1981 ja johtajana vuoteen 1988 saakka. Hän opiskeli Teatterikorkeakoulun ohjaaja- ja dramaturgiosastolla vuosina 1971–1975.

Hän jäi eläkkeelle 2014 Hämeenlinnan Teatterista toimittuaan siellä ohjaajana vuodesta 1988. Tyhtilä on ohjannut monia kotimaisia kantaesityksiä, musiikkiteoksia ja  lastennäytelmiä.

Tyhtilä sai vuonna 2010 Hämeenlinnan kaupungin kulttuuripalkinnon. Perustelujen mukaan hänellä on ollut keskeinen rooli Hämeenlinnan Verkatehtaan alueen kehittämisessä sekä Kulttuuritukun ja Verstas-näyttämön toiminnassa..

1970-luvun lopulla Tyhtilä työskenteli vapaana ohjaajana ja teki tv-draamoja Mainostelevisiolle. Näitä olivat *Emigrantit, Onni* ja *Sisarukset*. Vuonna 1995 hän  ohjasi Yle TV1 -kanavalle Leo Tolstoin klassikosta mukaillun musiikkidraaman *Karenin*.

Hänen tyttärensä on näytelmäkirjailija ja käsikirjoittaja Veera Tyhtilä. He ovat tehneet myös ammatillista yhteistyötä.

## Lähteet
Tennis kesäolympialaisissa 2024 – miesten kaksinpeli

**Miesten tenniksen kaksinpeli [[Kesäolympialaiset 2024|Pariisin kesäolympialaisissa 2024]]** pelattiin 27. heinäkuuta – 4. elokuuta Stade Roland-Garros'lla.

## Sijoitetut pelaajat
Lähde:

  **(voittaja)**
  *(loppuottelu)*
  *(puolivälierät)*
  *(3. kierros)*
  *(vetäytyi loukkaantumisen vuoksi)*
  *(puolivälierät)*
  *(3. kierros)*
  *(puolivälierät)*
  *(puolivälierät)*
  *(2. kierros)*
  *(välierät)*
  *(3. kierros)*
  *(välierät)*
  *(1. kierros)*
  *(1. kierros)*
  *(1. kierros)*

## Kaavio
Lähde:

### Loppukierrokset

### Kaavion yläosa
#### Lohko 1

#### Lohko 2

### Kaavion alaosa
#### Lohko 3

#### Lohko 4

## Lähteet
Henning Åkermarck

**Henning Göran Valdemar Åkermarck** (23. lokakuuta 1920 Pernaja – 14. marraskuuta 2010) oli suomalainen yleisurheilija. Åkermarckin päälaji oli kolmiloikka mutta saavutti myös menestystä aitajuoksussa. Hän edusti Suomea neljästi maaottelussa voittaen vuonna 1949 käydyn Suomi-Ranska maaottelun kolmiloikassa. SM-kilpailuissa Åkermarck saavutti pronssia 110 metrin aitajuoksussa vuonna 1944 ja kolmiloikassa pronssia vuonna 1946 sekä hopeaa kolmesti vuosina 1947, 1948 ja 1950. Åkermarck edusti Porvoon Akillesta vuoteen 1950 asti ja sen jälkeen Idrottskluben-32:ta. Åkermarck lopetti uransa kauteen 1954.

## Henkilökohtaiset ennätykset

## Lähteet
Charles Simpkins

**Charles Simpkins** (s. 19. lokakuuta 1963) on uransa lopettanut yhdysvaltalainen kolmiloikkaaja ja olympiamitalisti. Hän saavutti kolmiloikan olympiahopeaa Barcelonan olympialaisista vuonna 1992, minkä lisäksi hän sijoittui viidenneksi Soulin olympialaisissa vuonna 1988.

Ennätyksekseen Simpkins hyppäsi tuloksen 17,86 metriä vuonna 1985.

## Lähteet
Alien: Romulus

**Alien: Romulus** on vuonna 2024 ensi-iltansa saanut yhdysvaltalainen kauhu- ja tieteiselokuva, joka on osa *[[Alien (elokuvasarja)|Alien]]*-elokuvasarjaa. Elokuvan on ohjannut Fede Álvarez, ja se sai ensi-iltansa Suomessa 14. elokuuta 2024 ja Yhdysvalloissa kaksi päivää myöhemmin.

Juonellisesti elokuva sijoittuu elokuvien *[[Alien – kahdeksas matkustaja]]* (1979) ja *[[Aliens – paluu]]* (1986) väliin.

## Näyttelijät

## Lähteet

## Aiheesta muualla
*
Granrudmoen

**Granrudmoen** on taajama Øyerin kunnassa Innlandetin läänissä Norjassa. Taajaman pinta-ala on 1,6 neliökilometriä ja asukasluku 1&nbsp;679 vuonna 2023.

## Lähteet

## Aiheesta muualla
Marius Dewilde

**Marius Dewilde** (1921–1996) oli ranskalainen väitetty ufokontaktihenkilö.

Dewilde työskenteli metallialalla. 10. syyskuuta 1954 hän kertomansa mukaan poistui rautatieasemalla sijainneesta rakennuksesta Quaroublessa kuultuaan koiran raivokasta haukuntaa. Dewilde tarkasteli ympäristöä sanojensa mukaan taskulampun valossa ja näki kaksi pientä hahmoa, joita epäili salakuljettajiksi. Tarinan mukaan Dewilde yritti ottaa toisen epäillyistä salakuljettajista kiinni, mutta tuli valon tilapäisesti halvaannuttamaksi. Dewilden tapaus herätti aikansa Ranskassa mielenkiintoa ufohavaintoja kohtaan niihin vahvasti uskoneiden, niihin uteliaasti suhtautuneiden ja skeptikkojen keskuudessa.

Myöhemmin Dewilde myös väitti olleensa ennen ufohavaintoaan kiertävä sirkusesiintyjä, taistelleensa Ranskan vastarintajoukoissa toisessa maailmansodassa ja matkustaneensa ympäri maailmaa Ranskan kauppalaivastossa. Hän julkaisi Roger-Luc Maryn kanssa kirjan *Ne résistez pas aux extra-terrestres* (1980), jonka kustansi Éditions du Rocher.

## Lähteet
Øyerin kirkko

**Øyerin kirkko** () on Øyerin kunnassa Innlandetin läänissä Norjassa sijaitseva puinen ristikirkko vuodelta 1725.
## Lähteet

## Aiheesta muualla
Trettenin kirkko

**Trettenin kirkko** () on Øyerin kunnassa Innlandetin läänissä Norjassa sijaitseva puinen ristikirkko vuodelta 1728.
## Kuvia

Tretten kirke.JPG|Alttari

## Lähteet

## Aiheesta muualla
Olli Posti

**Olli Posti** (s. 1982 t. 1983) on suomalainen bloginpitäjä, hyvinvointivaikuttaja ja salaliittoteoreetikko.

Posti on sairastanut lapsesta asti astmaa, ja hänellä todettiin 19-vuotiaana MS-tauti. Posti omaksui vaikutteita muiden muassa Antti Heikkilän, Joseph Mercolan, Mike Adamsin ja David Wolfen ajatuksista. Nämä vaikuttajat hylkäävät viralliset ravinto- ja terveyssuositukset, eikä näkemysten tueksi ole tieteellistä näyttöä. Posti kiteytti ravintoideologiansa *Nutrix*-pamfletissaan vuonna 2006. Hän aloitti vuonna 2009 blogin pitämisen nimimerkillä Viidakkomies ja nousi superruoista kiinnostuneiden parissa kärkihahmoksi. Posti väitti parantuneensa MS-taudista ruokavaliomuutoksin. Tosiasiassa sairaus ei ole parannettavissa, mutta siinä voi esiintyä vähäoireisia kausia. Postin oireet palasivatkin 2010-luvun alkupuolella; hän kertoi oireidensa kuitenkin lievittyneen superruoan ansiosta.

Posti esiintyi muun muassa *[[Maria!]]*-ohjelmassa. Hän aloitti yhteistyön superruokayhtiöiden ja superruokien myyjien kanssa. Lisäksi Posti teki yhteistyötä Risto Pietilän kanssa Silverbank-hankkeessa. Hän kiersi eri puolilla Suomea puhujana superruoka-aiheista. Hänet valittiin vuoden 2016 some-terveysvaikuttajaksi. Vuonna 2019 Posti julkaisi teoksen *Supermarket Survival: Rakkaudesta ruokaan ja hyvinvointiin* (Readme, 2019).

Postin alkuperäinen suosio perustui toimintaan superruokavaikuttajana. Sittemmin hän tuli tunnetuksi salaliittoteorioiden edistäjänä. Postista tuli yksi tunnetuimmista rokotteiden vastustajista Suomessa. Hän vastusti aktiivisesti koronatoimia. Esimerkiksi syksyllä 2021 Posti kävi helsinkiläisen koulun luona vastustamassa lasten rokottamista. Venäjän aloitettua vuonna 2022 suurhyökkäyksensä Ukrainaan Posti esitti Venäjän hallinnosta peräisin olevia näkemyksiä Ukrainan natseista, bioaselaboratorioista ja Butšan verilöylyn lavastuksesta.

Posti oli vuoden 2023 eduskuntavaaleissa ehdokkaana Vapauden liiton listalla Helsingin vaalipiiristä. Hän sai 417 ääntä.

## Lähteet
Trettenin junaonnettomuus

**Trettenin junaonnettomuus** tapahtui Norjan Trettenissä 22. helmikuuta 1975. Oslosta ja Trondheimista lähteneet matkustajajunat törmäsivät ensin mainitun ajettua ohituspaikalla punaisia päin. Veturinkuljettajat havaitsivat toisensa liian myöhään, eikä jarrutus ehtinyt estää katastrofia. Junien yhteensä noin 800 matkustajasta 27 sai surmansa, enemmän kuin missään muussa rauhan aikana tapahtuneessa junaonnettomuudessa Norjassa.
## Lähteet
John McKeithen

** John Julian McKeithen** (28. toukokuuta 1918 Grayson, Louisiana – 4. kesäkuuta 1999 Columbia, Louisiana) oli yhdysvaltalainen demokraattipoliitikko, joka toimi Louisianan kuvernöörinä vuosina 1964–1971. Hän oli ensimmäinen Louisianan kuvernööri, joka toimi virassa perättäin kaksi kautta.

## Lähteet
Kripos

**Kripos** () on Norjan kansallinen poliisivirasto, joka keskittyy järjestäytyneen ja vakavan rikollisuuden torjuntaan. Se toimii poliisin osaamiskeskuksena, rikosteknisenä laboratoriolaitoksena ja kansallisena toimijana tiedustelun, kyberrikollisuuden torjunnan ja kansainvälisen poliisiyhteistyön saralla.

## Historia
Kripos perustettiin itsenäisenä laitoksena 1. helmikuuta 1959, kun useat yksiköt, kuten rikoslaboratorio, tunnistuskeskus, rikosrekisteri ja *Polititidende*, erotettiin Oslon poliisilaitoksesta. *Polititidende*-julkaisu aloitettiin jo vuonna 1886, ja se sisälsi tietoja rikoksista, etsityistä henkilöistä ja kadonneista. Tunnistuskeskus perustettiin vuonna 1918 ja rikoslaboratorio vuonna 1930, ja niiden toiminta laajennettiin myöhemmin valtakunnallisiksi. Aluksi Kripos koostui neljästä pääosastosta: rekisteri-, sormenjälki-, laboratorio- ja hallinto-osastosta. Vuonna 1960 Interpolin kansallinen osasto siirrettiin Oslosta Kriposiin, ja 1960–1970-luvuilla perustettiin uusia yksiköitä, kuten rikostutkinta-, tunnistus- ja talousrikostutkintayksiköt. Talousrikosyksikkö siirrettiin Økokrimiin vuonna 1989.

Kripos lakkautettiin 31. joulukuuta 2004, ja sen tilalle perustettiin 1. tammikuuta 2005 uusi erityisyksikkö, *Den nasjonale enhet for bekjempelse av organisert og annen alvorlig kriminalitet* (”Uusi Kripos”), joka sai aiempaa laajemman vastuualueen ja toimivallan. Tämä uusi organisaatio sai syyteoikeudet vuonna 2005.

## Tehtävät ja organisaatio
Kripos toimii poliisin osaamiskeskuksena, rikosteknisenä laboratoriolaitoksena sekä kansallisena toimijana tiedustelun, kyberrikollisuuden torjunnan ja kansainvälisen poliisiyhteistyön alueilla. Se tekee kansainvälistä yhteistyötä Europolin ja Interpolin kanssa. Kripos vastaa keskeisistä poliisirekistereistä ja osallistuu rikosten ennaltaehkäisyyn sekä turvallisuuden edistämiseen. Yksikkö toimii poliisihallituksen alaisuudessa, ja sillä on noin 750 työntekijää. Kripos kuuluu oikeus- ja poliisiministeriön alaisuuteen ja toimii maantieteelliseen organisaatiomalliin perustuen.

## Hallinnollinen kehitys
Kripos oli Norjan valtion erityisyksikkö, joka toimi korkeimmalla hallinnollisella tasolla poliisin alaisuudessa. Sen perustaminen vuonna 1959 oli osa hallinnollista uudelleenjärjestelyä, jossa yhdistettiin useita aiemmin Oslon poliisilaitoksen alaisuudessa toimineita yksiköitä. Kaikki Kriposin toimintaan liittyvät tiedot on koottu *[[Forvaltningsdatabasen]]*-tietokantaan, joka seuraa Norjan valtionhallinnon kehitystä vuodesta 1947 alkaen.

## Lähteet

## Aiheesta muualla
* Forvaltningsdatabasen
Torkjell Berulfsen

**Torkjell Kristian Berulfsen** (20. tammikuuta 1943 – 24. heinäkuuta 2024) oli norjalainen toimittaja, radio- ja televisiojuontaja ja kirjailija. Hän juonsi NRK:lla monenlaisia ohjelmia 1970-luvulta vuoteen 2015, jolloin hän jäi eläkkeelle.
## Lähteet

## Aiheesta muualla
Michalin hallitus

**Michalin hallitus** on ollut Viron tasavallan hallitus 23. heinäkuuta 2024 lähtien. Hallitukseen kuuluivat alun perin Reformipuolue, Viro 200 ja Sosiaalidemokraatit, eli samat puolueet kuin edeltävään Kaja Kallaksen III hallitukseen. Hallitus vaihtui, sillä Kallas valittiin Euroopan unionin ulkoasioiden ja turvallisuuspolitiikan korkeaksi edustajaksi. Maaliskuussa 2025 Sosiaalidemokraatit erotettiin hallituksesta, kun Reformipuolue ja Viro 200 halusivat tehdä selkeämpää oikeistopolitiikkaa.

## Hallituksen kokoonpano

## Lähteet
Øyer (taajama)

**Øyer** on taajama Øyerin kunnassa Innlandetin läänissä Norjassa. Taajaman pinta-ala on 0,7 neliökilometriä ja asukasluku 477 vuonna 2023.

## Lähteet

## Aiheesta muualla
Alien: Earth

**Alien: Earth** on elokuussa 2025 alkanut yhdysvaltalainen tieteiskauhusarja, joka perustuu *[[Alien (elokuvasarja)|Alien]]*-elokuvasarjaan. Kahdeksanosaisen sarjan tapahtumat sijoittuvat vuoteen 2120, eli kaksi vuotta elokuvasarjan ensimmäistä osaa *[[Alien – kahdeksas matkustaja]]a* (1979) edeltävään aikaan, eikä sarjan kaanonissa huomioida esiosaelokuvia *[[Prometheus (elokuva)|Prometheus]]* (2012) ja ** (2017). Tarinassa avaruusalus tekee pakkolaskun Maahan. Maata hallitsevat viisi eri suuryritystä.

Sarjan kuvaukset päättyivät Thaimaassa heinäkuussa 2024. Sarjan ensiesitys oli 12. elokuuta 2025 FX-kanavalla. Sarja on katsottavissa kansainvälisesti Disney+-suoratoistopalvelussa ja Yhdysvalloissa Hulu-suoratoistopalvelusta. Suomessa sarja alkoi 13. elokuuta 2025 Disney+-palvelussa.

## Näyttelijät

## Lähteet

## Aiheesta muualla
*
Michael Shin

**Shin Woo-hyun** (; s. 23. elokuuta 2004 Seoul) eli **Michael Shin** on eteläkorealainen moottoriurheilija.

## Ura

Shin ajoi vuoden kartingia Koreassa, kunnes hän jätti kartingin vedoten siihen, että karting Koreassa ”ei ollut tarpeeksi hyvä ympäristö minulle edistymistä varten”.

Vuonna 2021 Shin testasi Formula Renault- ja Formula 4 -autoja Isossa-Britanniassa JHR Developmentsin kanssa. Tämän jälkeen hänen ilmoitettiin ajavan tallin riveissä kauden 2022 Formula 4 UAE -sarjassa. Hän ei saavuttanut kaudella yhtään pistettä parhaana tuloksena 12. sijoitus. Vuonna 2022 Shin kilpaili Britannian Formula 4 -sarjassa Virtuosi Racing -tallissa. Hän saavutti kaudella yhden voiton ja yhden kakkossijan keräten 87 pistettä sijoittuen sarjassa 11:nneksi. Vuonna 2023 Shin siirtyi GB3 Championship -sarjaan saavuttaen kauden aikana 144 pistettä parhaana tuloksena neljäs sija, sijoittuen sarjapisteissä 18:nneksi. Samana vuonna Shin ajoi Formula Regional Middle East Championship -sarjaa saavuttaen yhden palkintosijan sijoittuen 14:nneksi. Hän ajoi myös kuusi kilpailua FIA Formula 3 Championship -sarjassa, mutta ei kerännyt pisteitä.

Vuonna 2024 Shin on ajanut Eurocup-3- ja EuroFormula Open -sarjoissa. Vuoden 2024 alussa Shin ajoi Formula Regional Oceania Championship -sarjassa. Hän saavutti sarjassa yhden voiton ja viisi palkintosijaa sijoittuen neljänneksi. 

## Lähteet
Museorautatie

**Museorautatie** tai **museorata** on säännöllisestä matkustaja- tai tavaraliikenteestä poistettu rataverkon osa, jolla liikennöidään museokalustolla eli museojunilla. Museorautateitä on kutsuttu eläviksi museoiksi. Vanhan miljöön säilyttämiseksi radoilla voidaan käyttää esimerkiksi vanhoja merkkejä ja opasteita.

Museorautatien toiminta vaatii monenlaista työtä, kuten veturinkuljettajan ja konduktöörin sekä radan ja kaluston kunnostamista. Vaikka toiminnan rahallista perustaa voi ylläpitää lipputuloilla, työhön voi silti kuulua esimerkiksi varainhankintaa. Toimintaa voidaan ylläpitää täysin vapaaehtoistyöllä. 

## Museorautatiet Suomessa
* Haapamäki–Virrat (lakkautettu)
* Jokioisten museorautatie
* Kovjoen museorautatie
* Porvoon museorautatie

Suomessa vuonna 2003 voimaan tullut Rautatielaki mahdollisti VR:stä riippumattomien museojunaliikennöitsijoiden toimimisen. Liikenteen harjoittajalla tulee kuitenkin olla turvallisuustodistus. Suomen Museorautatieliitto (MRL) valvoo toiminnan harjoittamiseen liittyviä etuja ja pyrkii saamaan huomiota vanhan rautatiekaluston ja rautatieympäristöjen säilyttämiselle.

## Lähteet
* 				

### Viitteet
 

## Aiheesta muualla
Peggy Nadramia

**Peggy Nadramia** on Saatanan kirkon ylipapitar. Hän johtaa liikettä yhteistyössä miehensä Peter H. Gilmoren kanssa.

Nadramia syntyi Manhattanin Hell’s Kitchenissä. Hän toimitti aikoinaan palkittua *Grue*-kauhulehteä.

Saatanan kirkon perustaja Anton LaVey oli Nadramian ystävä. Nadramian arvo Saatanan kirkon hierarkiassa on Magistra; ylipapitar on virka.

## Lähteet

## Aiheesta muualla
*
Metyylietyyliselluloosa

**Metyylietyyliselluloosa** (etyylimetyyliselluloosa) (E-koodi E 465) on selluloosan johdannainen, jossa selluloo­sa­molekyylin runkoon on liittynyt etyyli- ja metyyliryhmiä eetterin kaltaisin sidoksin. Se on väriltään valkoista, kellertävää, harmahtavaa. Se on hajutonta ja mautonta ja rakenteeltaan kuituista rakeista jauhetta. Se turpoaa veteen liuetessa, jolloin liuos on kolloidinen. Tämä liuos on opaalinhohtoinen ja viskoosinen. Metyylietyyliselluloosa liukenee myös etanoliin, mutta ei muihin eettereihin. Metyylietyyliselluloosaa käytetään elintarvikkeissa sakeuttamis-, stabilointi- ja emulgointiaineena. Siitä, kuinka paljon metyylietyyliselluloosaa saadaan laittaa mihinkin elintarvikkeeseen, on FAOn ja WHOn määräyksiä.

## Lähteet

## Aiheesta muualla
* Ruokavirasto: E465 - Etyylimetyyliselluloosa
* Food and Agriculture Organization of the United Nations (FAO): Methyl ethyl cellulose (pdf)
Michel Brusseaux

**Michel Brusseaux** (19. maaliskuuta 1913 Oran, Ranskan Algeria – 28. helmikuuta 1986) oli algerialaissyntyinen ranskalainen jalkapalloilija, pelipaikaltaan hyökkääjä.

Brusseaux edusti kahden vuoden esiintymistään Sètessä lukuun ottamatta koko uransa Saint-Étienneä 1939–1947. Sèten kanssa hän voitti Ligue 1:n kaudella 1938–1939. Hän pelasi yhteensä 20 liigaottelua ja teki niissä 8 maalia. Brusseaux debytoi Ranskan A-maajoukkueessa toukokuussa 1938 ja kuului joukkueen kokoonpanoon saman vuoden maailmanmestaruuskilpailuissa.

## Lähteet
Tage Algreen-Ussing

**Tage Algreen-Ussing** (11. lokakuuta 1797 – 25. kesäkuuta 1872) oli tanskalainen juristi ja poliitikko. Nuorempana hän vastusti kuninkaan yksinvaltaa ja vaati muun muassa laajempaa sananvapautta, enemmän julkisuutta hallintoon sekä parempaa oikeusturvaa. Kristian VIII:n noustua valtaan vuonna 1839 Algreen-Ussing muuttui konservatiivisemmaksi. Hän vastusti Eider-politiikkaa ja vuoden 1849 perustuslakia. Algreen-Ussing oli vuosina 1840–1869 Kööpenhaminan kaupunginvaltuuston jäsen.
## Lähteet

## Aiheesta muualla
Brother Firetriben diskografia

Tämä artikkeli käsittää Brother Firetribe -yhtyeen diskografian.

## Studioalbumit
* 
* 
* 
* 
* 

## EP:t
* 
* 

## DVD:t
* 

## Singlet
* ”One Single Breath” (2006)
* ”I’m on Fire” (2006)
* ”I Am Rock” (2007)
* ”Runaways” (2008)
* ”For Better or for Worse” (2014)
* ”Taste of a Champion” (2016)
* ”Rock in the City” (2020)
* ”Bring On The Rain” (2020)
* ”Night Drive” (2020)
* ”Chariot Of Fire” (2020)
* ”Love Is A Beautiful Lie” (2020)
* ”Thunder rising” (2021)
* ”Man on a Mission” (2022)
* ”Just Another Night” (2023)
* ”Are You Ready?” (2024)

## Musiikkivideot
* ”One Single Breath” (2006)
* ”For Better or for Worse” (2014)
* ”Indelible Heroes” (2017)
* ”Bring on the Rain” (Lyriikkavideo) (2020)
* ”Night Drive” (2020)
* ”Thunder Rising” (2021)
* ”Number One” (2025)

## Lähteet
Wenzhou World Trade Center

**Wenzhou World Trade Center** () on Wenzhoussa Kiinassa sijaitseva 322 metriä korkea pilvenpiirtäjä. Torni rakennettiin vuosina 2002–2011, ja siinä on 68 kerrosta. Tornissa on hotelli ja toimistotiloja, ja se on valmistettu täysin betonista. Rakennuksen suunnitteli arkkitehtitoimisto Shanghai Institute of Architectural Design & Research.

## Lähteet
Energia Belgiassa

**Energia Belgiassa** käsittelee Belgian energian tuotantoon ja kulutukseen liittyviä asioita.

## Energian kulutus
Energiankulutus asukasta kohti vuonna 2022 oli 205,444 miljoonaa BTU:ta, maailmassa 18. suurinta.

Kolme alaa kuluttaa suurimman osan öljystä: tieliikenne (34 %), meriliikenne (29 %) ja petrokemian teollisuus (30 %). Lentoliikenteen osuus on 7 prosenttia.

Vuonna 2024 ensirekisteröidyistä henkilöautoista yleisimmin käyttövoimana oli bensiini (41,2%), sitten täyssähkö (28,5%) ja lataushybridit (15,0%). Dieselautojen osuus oli vain 4,9%.

## Energian tuotanto
Belgian energiankulutus vuonna 2022 jakaantui eri lähteiden kesken seuraavasti:
* öljy: 36%
* maakaasu: 26 %
* ydinvoima: 22.5%
* biopolttoaineet ja jätteenpoltto: 7,5%
* kivihiili: 5%
* aurinko ja tuulivoima: 2.5%

## Öljy
Belgia kuluttaa päivässä 631 522 barrelia öljyä ja tuottaa siitä itse 24 423 barrelia (2016).

Belgialla on Antwerpenin suuri öljysatama ja sen ympärillä neljä jalostamoa ja paljon putkistoja. Tämä infrastruktuuri palvelee kotimaisen kulutuksen lisäksi naapurimaita.

Venäjän hyökättyä Ukrainaan Belgia lisäsi öljyn tuontia Norjasta ja Yhdysvalloista.

## Ydinvoima
Maassa on viisi toimivaa ydinreaktoria ja kolme suljettua. Reaktorit sijaitsevat Doelin ja Tihangen ydinvoimaloissa.

## Kivihiili
Vuonna 2022 Belgia poltti 4,9 miljoonaa tonnia hiiltä, tuotti siitä itse 1,27 miljoonaa tonnia, toi ulkomailta 4,5 miljoonaa ja vei ulkomaille 0,56 miljoonaa tonnia. Sen jäljellä olevat tunnetut hiilivarat ovat 4100 miljoonaa tonnia.

1800-luvulla Vallonian hiilikaivokset vauhdittivat maan teollistumista. Vuoteen 1917 mennessä kivihiilen louhinta oli alkanut myös maan koillisosassa, Limburgin ympäristössä. Valtakunnallinen kivihiilen tuotanto saavutti huippunsa 1950-luvulla. Tuotanto väheni vähitellen, kun Vallonian ja Limburgin kaivokset suljettiin: Eisdenin kaivos vuonna 1987 ja Belgian viimeinen kaivos Heusden-Zolderissa vuonna 1992.

Neljä entistä hiilikaivosta muodostavat Unescon maailmanperintökohteen Vallonian kaivoskohteet. 

## Lähteet
Luettelo Pohjois-Amerikan kaupungeista väestön mukaan kaupunkirajojen sisällä

Tämä on luettelo Pohjois-Amerikan suurimmista kaupungeista. Sijoitukset perustuvat kaupunkien hallinnollisten rajojen sisällä oleviin väestömääriin eikä kaupunkialueisiin tai metropolialueisiin, joilla on välttämättä suurempi väestö.

**Lihavoitu** edustaa maan suurinta kaupunkia, *kursivoitu* pääkaupunkia.
## Luettelo
 

 

 

## Lähteet
Isopipo

**Isopipo** (*Penstemon grandiflorus*) on ratamokasvien (Plantaginaceae) heimoon, pipojen (*Penstemon*) sukuun kuuluva kasvilaji.

Isopipo on kasvutavaltaan pysty ja sen varret kasvavat yksittäin tai pieninä ryhminä. Varret ovat haarattomia, kaljuja ja vaaleanvihreitä tai joskus purppuravivahteisia. Lehdet sijaitsevat varren tyvellä sekä varressa vastakkaisesti. Tyvilehdet ja alimmat varsilehdet ovat ruodillisia ja 3–16 cm pitkiä sekä noin 5 cm leveitä. Ylemmät lehdet ovat noin 9 cm pitkiä ja muodoltaan leveänpuikeita. Kukat kehittyvät kasvin yläosien lehtihankoihin lyhyiden kukkaperien päihin. Kuhunkin lehtihankaan kehittyy kolmesta yhdeksään paria kukkaryppäitä, joissa on kahdesta neljään kukkaa. Kukkien teriöt ovat suppilomaisia, 3,5–5 cm pitkiä ja yleensä violetteja, purppuranvärisiä tai vaaleanpunaisia, mutta joskus sinisiä. Hedelmänä on 1,5–2,5 cm pitkiä kota, joka on kypsänä tummanruskea ja sisältää lukuisia siemeniä. Siemenet ovat tummanruskeita, 2–4 mm pitkiä, kulmikkaita ja epäsäännöllisen muotoisia

Isopipo on tavallinen preeria-alueiden laitamien kasvi Yhdysvaltojen Keskilännen pohjoisosissa sekä Suurilla tasangoilla. Isopipoa kasvatetaan myös koristekasvina.

## Lähteet
* Minnesota Wildflowers: ''Penstemon grandiflorus'' (Large Beardtongue)
Dassault Falcon

**Dassault Falcon** (aiemmin myös **Mystère**) on ranskalaisen Dassault Aviationin valmistama perhe liikesuihkukoneita.

## Historia
Ensimmäinen Falcon, Dassault Falcon 20, teki ensilentonsa 4. toukokuuta 1963. Se tunnettiin ensin nimellä Mystère 20, mutta uudelleennimettiin yhdysvaltalaisen Pan Amin kanssa tehdyn yhteistyön seurauksena. 60-vuotisen tuotannon aikana eli toukokuuhun 2023 mennessä Dassault Aviation oli toimittanut yli 2&nbsp;700 Falcon-perheen konetta. Tuotannossa on mallit Falcon 900, 2000, 7X ja 8X. Perheen uusin jäsen on vielä suunnitteluvaiheessa oleva Falcon 6X, joka teki ensilentonsa vuonna 2021. Falcon-perheen seuraava malli on vuonna 2025 esiteltävä suuri Falcon 10X.

Liikelentokäytön ohella koneita voidaan varustella monenlaisiin tehtäviin, kuten rahti- ja sotilastehtäviin. Falcon-malliston suurimmat kilpailijat ovat Bombardier Aviationin ja Gulfstream Aerospacen liikesuihkukoneet.

### Suomessa

Vuonna 1970 kymmenen suomalaisyritystä perusti yhdessä liikelentoyhtiö Nordairin, jolla oli käytössä Falcon 20. Se kuljetti muun muassa valtion edustajia, viranomaisia ja valtionpäämiehiä, kuten Suomen tasavallan presidenttiä Urho Kekkosta.

Suomalaisella Jetflitella on yksi Falcon 7X, joka kävi vuonna 2015 ensimmäisenä suomalaisena kiinteäsiipisenä lentokoneena Etelämantereella.

Suomalainen Polar Aviation on liikennöinyt kolmea Suomeen rekisteröityä venäläisen Sergei Grištšenkon omistamaa liikelentokonetta, joista yksi on Falcon 8X. Koneilla on kuljetettu venäläisiä oligarkkeja ja koneiden omistajuus siirrettiin Venäjään kohdistettujen talouspakotteiden takia Gazprombankilta Grištšenkon Stradian Consultants Limited -yhtiölle. Ylen MOT teki asiasta selvityksen huhtikuussa 2022.

## Mallisto
Suluissa valmistusvuodet.

### Tuotannosta poistuneet

* Dassault Falcon 20/200, kaksimoottorinen (1963–1988)
* Dassault Falcon 10/100, pienempi versio Falcon 20:stä (1970–1988)
* Dassault Falcon 50, kolmimoottorinen kehitelmä Falcon 20:stä (1976–2008)

### Tuotannossa

* Dassault Falcon 900, hieman suurennettu, pitkän kantaman kehitelmä Falcon 50:stä (1984–)
* Dassault Falcon 2000, kaksimoottorinen ja pienennetty, lyhyemmän kantaman kehitelmä Falcon 900:sta (1993–)
* Dassault Falcon 7X, erittäin pitkän kantaman jatkokehitelmä Falcon 900:sta (2005–)
* Dassault Falcon 8X, suurennettu ja paranneltu versio Falcon 7X:stä (2016–)

### Kehitteillä
* Dassault Falcon 6X, suurennettu versio Falcon 5X:stä (2021–, suunnittelussa)
* Dassault Falcon 10X, suuri kaksimoottorinen pitkän kantaman liikesuihkukone (2025, suunnittelussa)

### Keskeytetyt projektit
* Dassault Falcon 75, mahdollisesti ylisooninen, muuttuvageometrisilla siivillä varustettu (1968, projekti lopetettiin)
* Dassault Falcon 30/40, suureksi liikekoneeksi tai syöttöliikenteen matkustajakoneeksi suunniteltu suurennettu versio Falcon 20:stä (1973, ei tullut tuotantoon)
* Dassault Falcon 5X, uudella rungolla  suunniteltu kaksimoottorinen (2017, projekti lopetettiin Safran Silvercrest -moottorin ongelmien takia)

## Lähteet
Hector Cazenave

**Hector Cazenave** (13. huhtikuuta 1914 Montevideo, Uruguay – 27. syyskuuta 1958) oli uruguaylaissyntyinen ranskalainen jalkapalloilija, pelipaikaltaan oikea laitapuolustaja.

Cazenave edusti urallaan Defensoria 1934–1936, Sochaux’ta 1936–1940 ja uudestaan Defensoria vuodesta 1940 uransa päättämiseen 1944 asti. Hän voitti Sochaux’n kanssa Ligue 1:n kaudella 1937–1938. Cazenave debytoi Ranskan A-maajoukkueessa lokakuussa 1937 ja kuului joukkueen kokoonpanoon vuoden 1938 maailmanmestaruuskilpailuissa. Hän pelasi turnauksessa kahdessa ottelussa.

## Lähteet
Piikkipietarit

**Piikkipietarit** (Zeniontidae) on pietarinkalojen lahkoon kuuluva kalaheimo. Lajeja tavataan syvissä vesissä eteläisen pallonpuoliskon valtamerissä.

## Lajit ja anatomia
Piikkipietareihin kuuluu kolme sukua ja seitsemän lajia. Heimon lajit ovat litteitä ja ruumiinmuodoltaan pitkänomaisia tai soikeita. Ne jäävät useimmiten alle 10 cm pitkiksi. Piikkipietareiden pää, silmät ja suu ovat suuret, ja kalat kykenevät työntämään yläleukaansa eteenpäin. Rintaevät ovat lyhyet ja pyöreät, ja vatsaevissä on vahva sahalaitainen piikki.

## Levinneisyys ja elintavat
Piikkipietareita tavataan lauhkeista ja lämpimistä meristä enimmäkseen eteläisellä pallonpuoliskolla. Ne liikkuvat 300–600 metrin syvyydessä.

## Lähteet
Neuville-sur-Seine

**Neuville-sur-Seine** on kunta Ranskassa Auben departementissa Grand Estin alueella. Se sijaitsee Seinejoen varrella, noin 42 kilometriä Troyes'n kaupungista kaakkoon.

Neuville-sur-Seine on Côte des Barin viinialueeseen kuuluva kunta, ja se kuuluu Champagnen turistireitteihin, joiden avulla voi tutustua Champagnen viinitarhoihin. Vuonna 1864 paikalliset viininviljelijät rakensivat 23 metriä korkean patsaan Notre-Dame-des-Vignes, joka on viininviljelyn ja viiniköynnösten suojelun symboli.

Kunnan keskustassa oleva Pyhän Neitsyen syntymän kirkko (*Église de la Nativité de la Sainte-Vierge*) on alkujaan rakennettu 1100-luvulla. Kirkkoa muutettiin sekä ulkoasu tehtiin uusklassiseksi 1800-luvulla.

## Lähteet

## Aiheesta muualla
Montiéramey

**Montiéramey** on kunta Ranskassa Auben departementissa Grand Estin alueella. Se sijaitsee Lac d'Orient -järven rannalla, noin 20 kilometriä Troyes'n kaupungista kaakkoon.

Montiéramey luostari perustettiin 800-luvulla. Luostari tuhoutui Ranskan suuren vallankumouksen aikana 1700-luvun lopulla luostaritaloa lukuun ottamatta. Neitsyen taivaaseenastumisen kirkko (*Église Notre-Dame-de-l'Assomption*) on entinen luostarikirkko, ja se on luokiteltu historialliseksi muistomerkiksi vuonna 1840. Kirkon laiva on peräisin 1100-luvulta ja poikkilaiva 1500-luvulta.

## Lähteet

## Aiheesta muualla
Luettelo Afrikan kaupungeista väestön mukaan kaupunkirajojen sisällä

Tämä on **luettelo [[Afrikka|Afrikan]] suurimmista [[kaupunki|kaupungeista]]**. Sijoitukset perustuvat kaupunkien hallinnollisten rajojen sisällä oleviin väestömääriin, vaikka suuremmalla kaupunki- tai metropolialueella väestömäärä olisi suurempi. 

**Lihavoitu** nimi edustaa maan suurinta kaupunkia ja *kursivoitu* pääkaupunkia.

## Luettelo

## Lähteet
Clérey

**Clérey** on kunta Ranskassa Auben departementissa Grand Estin alueella. Se sijaitsee Seinejoen varrella, noin 15 kilometriä Troyes'n kaupungista kaakkoon.

Saint-Pierre-aux-Liensin kirkko lisättiin historiallisten monumenttien luetteloon vuonna 1926. Se on rakennettu 1100- ja 1200-luvuilla, sekä uusittu 1600- ja 1800-luvuilla.

## Lähteet

## Aiheesta muualla
Luettelo Oseanian kaupungeista väestön mukaan kaupunkirajojen sisällä

Tämä on **luettelo [[Oseania]]n suurimmista [[Kaupunki|kaupun]]<nowiki/>geista**.Sijoitukset perustuvat kaupunkien hallinnollisten rajojen sisällä oleviin väestömääriin  toisin kuin kaupunkialueisiin tai metropolialueisiin  joilla on välttämättä suurempi väestö. 
 

**Lihavoitu** edustaa maan suurinta kaupunkia  *kursivoitu* pääkaupunkia.

## Luettelo

## Viitteet
Maurice Bardèche

**Maurice Bardèche** (1. lokakuuta 1907 Dun-sur-Auron – 30. heinäkuuta 1998 Canet-en-Roussillon) oli ranskalainen kirjallisuuskriitikko, äärioikeistolainen kirjailija ja holokaustin kiistäjä. Hän määritteli itsensä fasistiksi, ja myöhemmin häneen on viitattu uusfasismin edustajana.

Bardèche opiskeli École normale supérieuressa ja sai tohtorin arvon kirjallisuuden tutkimuksessa. Kirjallisuuskriitikkona hän erikoistui 1800-luvun kirjailijoihin. Hän myös kirjoitti elämäkertakirjallisuutta. Bardèche oli helmikuussa 1945 teloitetun Robert Brasillachin lanko ja ystävä. Kaksikko teki yhteistyötä lehdessä, jonka taustalla oli tasavaltalaisuuden vastainen, antisemitistinen ja kansalliskonservatiivinen Ranskalainen toiminta -liike. Toisen maailmansodan jälkeen Bardèche sai huomiota fasistisen ajattelun puolestapuhujana. Hänen pamflettinsa *Nuremberg ou la Terre promise* (1948) on usein nimetty ensimmäiseksi teokseksi, jossa holokausti kiistetään. Kirja herätti voimakkaita reaktioita Ranskassa ja johti yli viisi vuotta kestäneeseen oikeusprosessiin. Bardèche puolusti fasismia myös julkaisuissaan *Lettre à François Mauriac* (1947) ja *L'oeuf de Christophe Colomb* (1951). Vuonna 1952 hän perusti lehden *Défense de l'Occident*, jossa hän pyrki luomaan yhteyden perinteisen fasismin ja uusfasististen liikkeiden välille.

Bardèche vastusti kapitalismia, liberalismia ja kommunismia. Hän kannatti kolmatta positiota, joka hylkää näihin pohjautuvat yhteiskuntamallit ja tavoittelee liberaalin demokratian korvaamista autoritaarisella järjestelmällä. Bardèche puolusti kirjoituksissaan Adolf Hitlerin ja Schutzstaffelin toimintaa. Hän omaksui ajatteluunsa vaikutteita Robert Brasillachin lisäksi muun muassa Pierre Drieu La Rochellelta. Bardèchen jälkeen Ranskassa nousivat esiin holokaustin kiistäjinä Paul Rassinier ja Robert Faurisson.

## Lähteet
Jules Delsart

**Jules Delsart** (24. marraskuuta 1844 Jolimetz – 3. heinäkuuta 1900 Pariisi) oli ranskalainen sellisti ja musiikkipedagogi.

Delsart sai opetusta Auguste Franchommelta. Hän seurasi Franchommea tämän opettajanvirassa Pariisin konservatoriossa vuonna 1884. Delsart kuului Ranskan musiikkikoulutusneuvostoon ja oli mukana perustamassa Société des instruments anciens -järjestöä (Vanhojen soitinten seura). Hän teki runsaasti sovituksia. Hänen transkriptionsa César Franckin viulusonaatista (A-duuri) on pysynyt suosittuna.

## Lähteet

## Aiheesta muualla
* IMSLP: nuotteja
Jenni Skyttä-Forssell

**Jenni Skyttä-Forssell** (s. 1981) on suomalainen kirjailija ja runoilija.

Hyvinkääläinen Skyttä-Forssell on ennen kaikkea lastenkirjailija. Hän on järvenpääläisen Nora Lehtisen ohella toinen *Piirretään satuja iholle* -kirjasarjan luojista. Kirjasarjan erikoisuutena on se, että jokaisen kirjoista löytyvän lorun vieressä on ohjeet, kuinka sen voi "piirtää" lapsen iholle. Sarjasta on tähän mennessä ilmestyneet teokset *Hattaratuuli*, *Taika-aurinko*, *Pilvilaiva* sekä *Kuukeinu*. Tämän lisäksi Skyttä-Forssellilta on julkaistu muun muassa kaksi Viltti ja Vanu -lastenkirjaa, joissa normalisoidaan erilaisia perhemuotoja.

Lisäksi Skyttä-Forssell kirjoittaa runoja. Häneltä on julkaistu tähän mennessä runoteos *Saippuakuplia Kaarlensillalla* sekä säeromaani *Jotain Susanista*.

Jenni Skyttä-Forssellilla on pitkä työhistoria erityislasten kanssa. Hän on valmistunut Hyriasta vuonna 2023, ja hän opiskelee kulttuurituottajaksi Humanistisessa ammattikorkeakoulussa.

## Yksityiselämä
Jenni Skyttä-Forssell asuu Hyvinkäällä. Hän on naimisissa ja hänellä on kolme lasta. Suomen nuorin Mannerheim-ristin ritari Lauri Skyttä oli Skyttä-Forssellin isoisä.

## Teokset
### Lastenkirjat
* 
* 
* 
* 
* 
* 
* 

### Runokirjat
* 
* 

## Lähteet
Luettelo valtioiden rantaviivan pituuksista

Tämä on  **luettelo valtioista  [[Rannikko|rantaviiva]]<nowiki/>n pituuden mukaan kilometreinä**.  Joillakin valtioilla on eksklaaveja ja ne on huomioitu luettelossa. Luettelossa on huomioitu myös kiistanalaisia alueita sekä merentakaisia alueita. 

**Huomautus**: itsehallintoalueet  on merkitty *kursiivilla*

## Luettelo
 

## Viitteet

## Lähteet
Europa: The Last Battle

**Europa: The Last Battle** on ruotsalainen vuonna 2017 julkaistu kymmenosainen englanninkielinen näennäishistoriallinen dokumenttielokuva, jonka on ohjannut, tuottanut ja käsikirjoittanut Tobias Bratt. Elokuva esittää uusnatsismin mukaisen kuvauksen Euroopan historiasta viimeisen sadan vuoden ajalta.

Elokuvan mukaan vaikutusvaltaiset varakkaat juutalaiset aiheuttivat sekä Venäjän lokakuun vallankumouksen että toisen maailmansodan. Sen mukaan Frankfurtin koulukunta perustettiin tuhoamaan perheen, uskonnon ja etnisyyden merkitys yhteiskunnan tukipilareina. Individualismi, hedonismi ja maahanmuutto ovat elokuvan mukaan seurausta kulttuurimarxilaisuudesta, ja vain uusi Adolf Hitlerin kaltainen johtaja voi muuttaa asian.

## Lähteet

## Aiheesta muualla
* Viralliset sivut
*
Jean Bastien

**Jean Bastien** (21. kesäkuuta 1915 Oran, Ranskan Algeria – 7. elokuuta 1969) oli algerialaissyntyinen ranskalainen jalkapalloilija, pelipaikaltaan keskikenttäpelaaja.

Bastien edusti urallaan muun muassa Marseillea, Racing Club de Francea ja Toulousea. Hän on Ranskan mestari kausilta 1936–1937 ja 1947–1948 sekä Ranskan cupin voittaja kausilta 1937–1938 ja 1942–1943. Hän pelasi yhteensä 74 liigaottelua ja teki niissä 6 maalia. Bastien debytoi Ranskan A-maajoukkueessa kesäkuussa 1938 ja kuului joukkueen kokoonpanoon vuoden 1938 maailmanmestaruuskilpailuissa. Hän pelasi turnauksessa kahdessa ottelussa.

## Lähteet
Raoul Diagne

**Raoul Diagne** (10. marraskuuta 1910 Saint-Laurent-du-Maroni, Ranskan Guayana – 4. marraskuuta 2002) oli ranskalainen jalkapalloilija, pelipaikaltaan puolustaja. Hän oli pituudeltaan 187-senttimetrinen.

Diagne edusti urallaan muun muassa Racing Club de Francea, Annecyä ja Goréeta. Hän voitti ensiksi mainitun kanssa Ligue 1:n kaudella 1935–1936 ja Ranskan cupin kausilla 1935–1936, 1938–1939 ja 1939–1940. Hän pelasi urallaan yhteensä 88 liigaottelua ja teki niissä 3 maalia. Diagne debytoi Ranskan A-maajoukkueessa kesäkuussa 1938 ja kuului joukkueen kokoonpanoon saman vuoden maailmanmestaruuskilpailuissa.

## Lähteet